পায়েল ও দ্বৈপায়নকে সবাই তাঁদের চরিত্রের নাম ধরে ডাকতেই বেশি অভ্যস্ত। পায়েলকে এতদিন ‘বেহুলা’ বা ‘আলো’ অথবা ‘মা দুর্গা’ বলেই ডেকে এসেছেন দর্শক। দ্বৈপায়নকেও ইমন অথবা হালফিলের পিকলু নামেই চেনেন সবাই। তবে পাড়ায় বা স্টুডিওপাড়ায় তিনি কিন্তু ‘গোগোল’। এই জনপ্রিয় টেলি-দম্পতির বাড়ি আমরা পৌঁছে গিয়েছিলাম আজ, আড্ডা দিতে। বসন্ত উৎসবের থিমে ভারি সুন্দর করে সেজেছিলেন পায়েল, গোগোল ও তাঁদের পরিবারের সকলে। আজ এমনিতে মাসের দ্বিতীয় সপ্তাহ অর্থাৎ টলিপাড়া ও টেলিপাড়ার ছুটি। তার উপর দোল। তাই এই মহাব্যস্ত দম্পতিকে একসঙ্গে পাওয়া গেল সহজেই। ছুটির দিনে উপস্থিত ছিলেন পায়েলের শ্বশুরবাড়ির সদস্যরা। সব মিলিয়ে দারুণ জমল আড্ডা।  
আর টিম এবেলা.ইন পৌঁছতেই পায়েল কীভাবে অভ্যর্থনা করলেন, দেখে নিন এই লিঙ্কে— 

এই পরিবারের সদস্যরা একটু অন্য রকম দোল খেলতে পছন্দ করেন, অনেকটা শান্তিনিকেতনের দোল উৎসবের ধাঁচে। জলরং নয়, শুধুই আবির, সেই আবির মাখতে মাখতেই পরিবারের বাকি সদস্যদের সঙ্গে আলাপ করালেন পায়েল— 

পায়েলের মামাশ্বশুর, বিখ্যাত কবি গৌতম চৌধুরী স্মৃতিচারণা করলেন শান্তিনিকেতনের দোল উৎসবের। আর তার পরেই গান ধরলেন পায়েলের মাসিশাশুড়ি শ্যামলী বন্দ্যোপাধ্যায়। নৃত্যে যোগ দিলেন পায়েল ও তাঁর মামীশাশুড়ি তিতাস চৌধুরী। দেখুন নীচের লিঙ্কে— 

রং খেলার পরে ঘরে বসল জমাটি আড্ডা। কোন বিশেষ পদ রান্না করতে ভালবাসেন পায়েল, পায়েল-গোগোলের এই তারকা হওয়ার সুবাদে বাড়ির সদস্যদের কী কী বিষয়ের সম্মুখীন হতে হয়, সেই কথা উঠে এল আড্ডায়— 

এই ঘরোয়া আড্ডার সমাপ্তি হল দারুণ সুন্দর করে। সবাই মিলে গেয়ে উঠলেন বসন্তের গান। দেখুন নীচের লিঙ্কে—